

**ประกาศองค์การบริหารส่วนตำบลเฉลียง**

เรื่อง มาตรการให้ผู้มีส่วนได้เสียมีส่วนร่วมในการดำเนินการ

**\*\*\*\*\*\*\*\*\*\*\*\*\*\*\*\*\*\*\*\*\*\***

ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.

๒๕๖๐ - ๒๕๖๔) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)

ประจำปี ๒๕๖๒ ได้กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดั้งนั้น ทางองค์การบริหารส่วนตำบลเฉลียง จึงได้ประกาศมาตรการให้ผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบลเฉลียง ดังนี้

๑. เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบลเฉลียง ในการจัดทำแผนพัฒนาท้องถิ่น การจัดงานประเพณี โครงการกิจกรรมต่าง ๆ ขององค์การบริหารส่วนตำบล

๒. การเข้าร่วมกิจกรรมและโครงการต่าง ๆ โดยการลงทะเบียนเข้าร่วมตรวจสอบ

๓. เข้าร่วมตรวจสอบ ตรวจรับงานในส่วนของภาคประชาชน

๔. เข้าร่วมการประเมินผลงาน โดยมีการตอบแบบสอบถามในโครงการต่าง ๆ

๕. เข้าร่วมการติดตามงาน หรือการดำเนินงานขององค์การบริหารส่วนตำบล จะมีการแต่งตั้งภาคประชาชน

ทั้งนี้องค์การบริหารส่วนตำบลเฉลียง จะเปิดโอกาสให้ประชาชนและผู้มีส่วนได้ ส่วนเสียเข้ามามีส่วนร่วมในการดำเนินงานขององค์การบริหารส่วนตำบลเฉลียง ไม่ว่าจะเป็นในลักษณะการเข้าร่วมในการจัดทำแผนงาน การประชาคม การงางแผนหรือการดำเนินงานด้านต่าง ๆ อย่างสม่ำเสมอ

จึงประกาศมาเพื่อทราบโดยทั่วกัน

ประกาศ ณ วันที่ ๒๐ เดือน ธันวาคม พ.ศ. ๒๕๖๑



(นายวิเชียร วัฒนาประชากุล)

นายกองค์การบริหารส่วนตำบลเฉลียง